b'\n_START_ARTICLE_\nTimo Sutinen\n_START_PARAGRAPH_\nTimo Sutinen (s. 3. huhtikuuta 1949 Tampere) on entinen suomalainen j\xc3\xa4\xc3\xa4kiekkoilija. H\xc3\xa4nen pelipaikkansa oli hy\xc3\xb6kk\xc3\xa4\xc3\xa4j\xc3\xa4._NEWLINE_Sutinen aloitti uransa KooVeess\xc3\xa4, jossa voitti heti ensimm\xc3\xa4isell\xc3\xa4 kaudellaan Suomen mestaruuden kev\xc3\xa4\xc3\xa4ll\xc3\xa4 1968. Kahden KooVeen kauden j\xc3\xa4lkeen Sutinen siirtyi kuudeksi vuodeksi Jokereihin, jossa voitti uransa toisen Suomen mestaruuden. Jokereista h\xc3\xa4n l\xc3\xa4hti vuonna 1975 liigaan nousseeseen FoPS:aan, jossa pelasi seuraavat kolme vuotta. Viimeinen kausista meni I-divisioonassa. Seuraavat kolme vuotta meni Saksassa. Suomeen h\xc3\xa4n palasi viel\xc3\xa4 FoPS:aan I-divisioonaan. Suomen p\xc3\xa4\xc3\xa4sarjassa Sutinen pelasi yhteens\xc3\xa4 251 ottelua tehoin 152+180._NEWLINE_A-maajoukkueessa Sutinen pelasi tasan 100 ottelua. N\xc3\xa4iss\xc3\xa4 kertyi saldo 20+22. MM-kisaedustuksia h\xc3\xa4nelle tuli nelj\xc3\xa4. Sutinen on Jorma Valtosen ohella ainoa pelaaja, joka on valittu forssalaisseurasta arvoturnaukseen._NEWLINE_Toukokuussa 2008 Forssan Lehdelle antamassaan haastattelussa Sutinen kertoi Berliinin vuosinaan k\xc3\xa4ytt\xc3\xa4neens\xc3\xa4 efedriini\xc3\xa4. Sutisen mukaan sen k\xc3\xa4ytt\xc3\xb6 oli yleist\xc3\xa4.'